V diecéznej charite v Nitre sme dokončili realizačný projekt hospicu u Bernadetky – domu pokoja a zmieru.
V týchto dňoch súbežne vybavujeme stavebné povolenie, a tiež hľadáme zdroje financovania.
Začali sme jednania s mestom, kde žiadame o dotáciu z tohtoročného a budúcoročného rozpočtu. Zatiaľ sa nám javí stanovisko mesta priaznivé. Stretávame sa s pochopením pre projekt , ale akú dotáciu a či vôbec nejakú dostaneme – sa pravdepodobne dozvieme koncom septembra. Úspešné sú aj jednania s veľkými výrobcami stavebného materiálu kde sa nám vďaka ich ústretovosti podarilo dohodnúť výrazné zľavy / od 40 do 75percent/.
Nezostávame však len pri organizovaní hospicu, ale aj naďalej aktívne spolu s dobrovoľníkmi poskytujeme domácu hospicovú starostlivosť.
Na podporu domácej starostlivosti boli zamerané aj pravidelné relácie v N-Rádiu – v počte 11 a tiež prednášky na pôde Charity – spolu 8. Tiež sme mali v spolupráci s NsP Nitra dve prednášky pre odbornú verejnosť. Jednou z nich bola aj prednáška p. Svatošovej.
V dohľadnom čase vydáme o našej činnosti časopis a tiež pracujeme na našej www stránke. Ak má niekto záujem o zaslanie nášho časopisu, môže poslať svoju adresu na adresu firstname.lastname@example.org.
Snažíme sa a robíme koľko vieme, veríme že sa nám s Božou pomocou podarí otvoriť hospic v r. 2003.
V diecéznej charite v Nitre sme dokončili realizačný projekt hospicu u Bernadetky – domu pokoja a zmieru.